Nina Bang har utdannelse fra Statens Kunsthåndverksskole i Oslo, grafisk kunst (1976–1979) og Kunstakademiet i Oslo (1981-85 og 1989 -1990). Begge institusjoner er nå en del av KHIO. Blant mediene hun bruker, finner man video, animasjon, installasjon, monotypi og digitale medier. På 1980 og -90-tallet laget hun store monotypiarbeider. I de senere årene har hun videreført kunstnerskapet med digitale medier. Dette gjelder mange kunstverk i offentlige bygg. I tillegg har hun hatt et stort antall utstillinger.